**РЕПУБЛИКА СРПСКА**

**НАРОДНА СКУПШТИНА**

**З А П И С Н И К**

**са Деветнаесте редовне сједнице Народне скупштине Републике Српске,**

**одржане 24, 25. и 30. новембра и 1. децембра 2021. године**

Деветнаеста редовна сједница Народне скупштине Републике Српске одржана је 24, 25. и 30. новембра и 1. децембра 2021. године у Бањој Луци.

На основу члана 27 став 2 Пословника Народне скупштине Републике Српске („Службени гласник Републике Српске“, број 66/20) предсједник Народне скупштине Републике Српске је донио Одлуку о давању овлашћења потпредсједнику Народне скупштине Републике Српске Денису Шулићу, број 02/1-021-904/21 од 19. новембра 2021. године, ради привремене спријечености.

Потпредсједник Народне скупштине Републике Српске Денис Шулић (у даљем тексту потпредсједник), отворио је засједање Деветнаесте редовне сједнице и констатовао да постоји кворум те да су одсуство са сједнице најавили народни посланици Народне скупштине Републике Српске (у даљем тексту посланици): Недељко Чубриловић, Милан Петковић, Гордана Тешановић, Милан Шврака, Дарко Бабаљ, Миленко Вићановић, Сенад Братић и Един Рамић.

На почетку сједнице потпредсједник је обавијестио присутне да ће се радити два дана, у пословнички предвиђеном радном времену, те да ће *дан за гласање* бити у четвртак, око 15 часова након апсолвираних тачака дневног реда.

Потпредсједник је замолио присутне да поштују мјере које је препоручио Институт за јавно здравство Републике Српске.

Прије преласка на расправу о Приједлогу дневног реда Деветнаесте редовне сједнице Народне скупштине Републике Српске, потпредсједник је позвао Миломира Говедарицу, правобраниоца Републике Српске да приступи полагању свечане заклетве.

Потом је потпредсједник отворио расправу о **Записнику са Осамнаесте редовне сједнице Народне скупштине Републике Српске, одржане 28, 29. и 30. септембра, те 5, 6. и 7. октобра 2021. године,** који су посланици **усвојили са *64 гласа за, ниједним против и*** ***ниједан посланик се није уздржао од гласања.***

Такође, потпредсједник је отворио расправу о **Записнику са Двадесет друге посебне сједнице Народне скупштине Републике Српске, одржане 20. октобра 2021. године**, који су посланици **усвојили *са 54 гласа за, седам против и ниједан посланик се није уздржао од гласања*.**

Затим је потпредсједник отворио расправу о **Записнику са Двадесет треће посебне сједнице Народне скупштине Републике Српске, одржане 27. октобра 2021. године**, који су посланици **усвојили *са 50 гласова за, седам против и ниједан посланик се није уздржао од гласања*.**

Прешло се на утврђивање приједлога дневног реда Деветнаесте редовне сједнице Народне скупштине Републике Српске.

У предвиђеном пословничком року, а у складу са чланом 127 Пословника Народне скупштине Републике Српске, Влада Републике Српске обратила се захтјевом, 19. 11. 2021. године да се дневни ред Деветнаесте редовне сједнице допуни са три тачке по хитном поступку, и то: Приједлог закона о допунама Закона о републичкој управи, Приједлог закона о допунама Закона о заштити и спасавању у ванредним ситуацијама и Приједлог закона о измјенама и допунама Закона о концесијама.

Затим је Клуб посланика СНСД поднио захтјев да се са дневног реда повуче тачка 13 – Приједлог одлуке о разрјешењу предсједника Народне скупштине Републике Српске – приједлог народног посланика Небојше Вукановића.

Клубови посланика СДС, ПДП, ДНС и Посланичке група СПС поднијели су захтјев да се да дневног реда повуче тачка 18 – Приједлог одлуке о распуштању Скупштине општине Билећа.

Других приједлога за измјену или допуну дневног реда није било.

У расправи о приједлогу дневног реда учествовали су: Небојша Вукановић, Игор Жунић и Миладин Станић.

Закључена је расправа и прешло се на изјашњавање о приједлозима Владе Републике Српске и Клуба посланика.

Посланици су усвојили приједлог Владе Републике Српске да се дневни ред допуни тачкама:

* Приједлог закона о допунама Закона о републичкој управи – по хитном поступку ***са 46 гласова за, 22 против и два су се уздржала од гласања;***
* Приједлог закона о допунама Закона о заштити и спасавању у ванредним ситуацијама – по хитном поступку ***са 46 гласова за, пет против и 17 их се уздржало од гласања***;
* Приједлог закона о измјенама и допунама Закона о концесијама – по хитном поступку ***са 47 гласова за, 20 против и два су се уздржала од гласања***.

Посланици су, такође, усвојили приједлог Клуба посланика СНСД да се са дневног реда повуче тачка 13 – Приједлог одлуке о разрјешењу предсједника Народне скупштине Републике Српске Недељка Чубриловића – приједлог народног посланика Небојше Вукановића ***са 48 гласова за, 18 против и два су се уздржало од гласања***.

Посланици нису усвојили приједлог клубова посланика СДС, ПДП, ДНС и Посланичке групе СПС да се са дневног реда повуче тачка 18 – Приједлог одлуке о распуштању Скупштине општине Билећа (***26 гласова за, 31 против и осам их се уздржало од гласања***).

Посланици су усвојили

**ДНЕВНИ РЕД**

1. Посланичка питања и одговори – Актуелни час;
2. Приједлог закона о допунама Закона о републичкој управи – по хитном поступку;
3. Приједлог закона о допунама Закона о заштити и спасавању у ванредним ситуацијама – по хитном поступку;
4. Приједлог закона о измјени и допунама Закона о концесијама – по хитном поступку;
5. Приједлог закона о друштвеном предузетништву Републике Српске;
6. Приједлог закона о образовању одраслих;
7. Приједлог закона о музејској дјелатности;
8. Приједлог закона о измјени Закона о пензијском и инвалидском осигурању – приједлог народног посланика Перице Бундала;
9. Приједлог закона о допуни Закона о Фонду за развој и запошљавање Републике Српске;
10. Приједлог закона о измјенама и допунама Закона о Пензијском резервном фонду Републике Српске;
11. Приједлог закона о измјенама и допунама Закона о безбједности саобраћаја на путевима Републике Српске;
12. Приједлог закона о измјенама и допунама Закона о рибарству;
13. Нацрт закона о културним добрима;
14. Нацрт закона о међубанкарским накнадама код платних трансакција на основу платних картица;
15. Нацрт закона о измјенама и допунама Закона о унутрашњем платном промету;
16. Kонсолидовани извјештај о извршењу Буџета Републике Српске за период 1. 1 – 30. 6. 2021. године;
17. Извјештај Kомитета за координацију надзора финансијског сектора Републике Српске за 2020. годину;
18. Извјештај о извршењу Плана рада и Финансијског плана Фонда за заштиту животне средине и енергетску ефикасност Републике Српске за период 1. 1 – 31. 12. 2020. године;
19. Специјални извјештај Институције омбудсмана за људска права Босне и Херцеговине о ефикасности законских рјешења о професионалној рехабилитацији и запошљавању лица с инвалидитетом у Босни и Херцеговини;
20. Приједлог одлуке о распуштању Скупштине општине Билећа;
21. Избор и именовање.

*са* ***46 гласова за, осам против и 16 их се уздржало од гласања.***

Прешло се на разматрање тачака дневног реда.

**Ад – 1: Посланичка питања и одговори – Актуелни час**

У оквиру ове тачке дневног реда, учествовали су: Јелена Тривић, Томица Стојановић, Славко Глигорић, Александар Главаш, Миладин Станић, Љубиша Крунић, Душко Ивић, Перица Бундало, Стево Јоксимовић, Небојша Вукановић, Владо Ђајић, Недељко Гламочак, Горан Селак, Соња Караџић Јовичевић, Валерија Лакић, Игор Црнадак, Перо Петровић, Наташа Кулашинац, Максим Скоко, Игор Жунић, Борис Спасојевић, Далибор Стевић, Споменка Стевановић, Душица Шолаја, Мирослав Вујичић и Мирко Совиљ.

**Ад – 2: Приједлог закона о допунама Закона о републичкој управи – по хитном поступку**

У име предлагача уводно излагање поднијела је Сенка Јујић, министар управе и локалне самоуправе.

У посланичкој расправи учествовали су: Небојша Вукановић, Радован Вишковић, предсједник Владе Републике Српске, Игор Црнадак, Јелена Тривић, Дарко Бабаљ, Миладин Станић, Милан Радовић, Игор Жунић, Борис Спасојевић, Милан Тубин, Давор Шешић, Томица Стојановић и Душко Ивић.

Закључена је расправа.

Завршну ријеч о овој тачки дневног реда дала је Сенка Јујић, министар управе и локалне самоуправе.

*У* ***дану за гласање****,*25. 11. 2021. године, посланици су приступили изјашњавању о Приједлогу закона.

**Закон о допунама Закона о републичкој управи – по хитном поступку усвојен је са *47 гласова за, ниједним против и 21 посланик се уздржао од гласања.***

**Ад – 3: Приједлог закона о допунама Закона о заштити и спасавању у ванредним ситуацијама – по хитном поступку**

У име предлагача, Републичке управе цивилне заштите Републике Српске, уводно излагање поднио је Предраг Слијепчевић.

У посланичкој расправи учествовали су: Небојша Вукановић, Игор Црнадак, Јелена Тривић, Недељко Гламочак, Гордана Видовић и Душица Шолаја.

Закључена је расправа.

Завршну ријеч о овој тачки дневног реда дао је Предраг Слијепчевић, у име Републичке управе цивилне заштите Републике Српске.

*У* ***дану за гласање****,*25. 11. 2021. године, посланици су приступили изјашњавању о Приједлогу закона.

**Закон о допунама Закона о заштити и спасавању у ванредним ситуацијама усвојен је са *48 гласова за, ниједним против и*** ***20 посланика се уздржало од гласања*.**

**Ад – 4: Приједлог закона о измјени и допунама Закона о концесијама – по хитном поступку**

У име предлагача уводно излагање поднио је Петар Ђокић, министар енергетике и рударства.

У посланичкој расправи учествовали су: Недељко Гламочак, Игор Црнадак, Небојша Вукановић, Томица Стојановић и Милан Тубин.

Закључена је расправа.

Завршну ријеч о овој тачки дневног реда дао је Петар Ђокић, министар енергетике и рударства.

*У* ***дану за гласање****,*25. 11. 2021. године, посланици су приступили изјашњавању о Приједлогу закона.

**Закон о измјени и допунама Закона о концесијама усвојен је са *48 гласова за, ниједним против и 20 посланика се уздржало од гласања.***

**Ад – 5: Приједлог закона о друштвеном предузетништву Републике Српске**

У име предлагача уводно излагање поднио је Рајко Лајић, помоћник министра привреде и предузетништва.

У посланичкој расправи учествовали су: Недељко Гламочак, Душко Ивић и Гордана Видовић.

Закључена је расправа.

Завршну ријеч о овој тачки дневног реда дао је Рајко Лајић, помоћник министра привреде и предузетништва.

*У* ***дану за гласање****,*25. 11. 2021. године, посланици су приступили изјашњавању о Приједлогу закона.

**Закон о друштвеном предузетништву Републике Српске усвојен је са *68 гласова за, ниједним против и ниједан посланик се није уздржао од гласања*.**

**Ад – 6: Приједлог закона о образовању одраслих**

У име предлагача уводно излагање поднијела је Наталија Тривић, министар просвјете и културе.

У посланичкој расправи учествовали су: Давор Шешић, Дане Малешевић, Раденко Чупић, Гордана Видовић и Небојша Вукановић.

Закључена је расправа.

Завршну ријеч о овој тачки дневног реда дала је Наталија Тривић, министар просвјете и културе.

*У* ***дану за гласање****,*25. 11. 2021. године, посланици су приступили изјашњавању о Приједлогу закона.

**Закон о образовању одраслих усвојен је са *47 гласова за, ниједним против и 21 посланик се уздржао од гласања*.**

**Ад – 7:** **Приједлог закона о музејској дјелатности**

У име предлагача уводно излагање поднијела је Наталија Тривић, министар просвјете и културе.

У посланичкој расправи учествовао је Небојша Вукановић.

Закључена је расправа.

Завршну ријеч о овој тачки дневног реда дала је Наталија Тривић, министар просвјете и културе.

*У* ***дану за гласање****,*25. 11. 2021. године, посланици су приступили изјашњавању о Приједлогу закона.

**Закон о музејској дјелатности усвојен је са *47 гласова за, ниједним против и 21 посланик се уздржао од гласања*.**

**Ад – 8: Приједлог закона о измјени Закона о пензијском и инвалидском осигурању – приједлог народног посланика Перице Бундала**

У име предлагача уводно излагање поднио је Перица Бундало, народни посланик.

У посланичкој расправи учествовали су Гордана Видовић, Томица Стојановић, Игор Жунић, Недељко Гламочак и Миладин Станић.

Закључена је расправа.

Завршну ријеч о овој тачки дневног реда поднио је Перица Бундало, народни посланик.

*У* ***дану за гласање****,*25. 11. 2021. године, посланици су приступили изјашњавању о Приједлогу закона.

***Закон о измјени Закона о пензијском и инвалидском осигурању усвојен је са 67 гласова за, ниједним против и ниједан посланик се није уздржао од гласања.***

**Ад – 9: Приједлог закона о допуни Закона о Фонду за развој и запошљавање Републике Српске**

У име предлагача уводно излагање поднијела је Сњежана Рудић, помоћник министра финансија.

У посланичкој расправи учествовали су: Јелена Тривић, Миладин Станић и Дражен Врховац.

Закључена је расправа.

Завршну ријеч о овој тачки дневног реда поднијела је Сњежана Рудић, помоћник министра финансија.

*У* ***дану за гласање****,*25. 11. 2021. године, посланици су приступили изјашњавању о Приједлогу закона.

***Закон о допуни Закона о Фонду за развој и запошљавање Републике Српске усвојен је са 48 гласова за, ниједним против и 18 посланика се уздржало од гласања.***

**Ад – 10: Приједлог закона о измјенама и допунама Закона о Пензијском резервном фонду Републике Српске**

У име предлагача уводно излагање поднијела је Сњежана Рудић, помоћник министра финансија.

У посланичкој расправи учествовала је Јелена Тривић.

Закључена је расправа.

Завршну ријеч о овој тачки дневног реда поднијела је Сњежана Рудић, помоћник министра финансија.

*У* ***дану за гласање****,*25. 11. 2021. године, посланици су приступили изјашњавању о Приједлогу закона.

***Закон о измјенама и допунама Закона о Пензијском резервном фонду Републике Српске усвојен је са 48 гласова за, ниједним против и 20 посланика се уздржало од гласања.***

**Ад – 11: Приједлог закона о измјенама и допунама Закона о безбједности саобраћаја на путевима Републике Српске**

У име предлагача уводно излагање поднио је Недељко Ћорић, министар саобраћаја и веза.

У посланичкој расправи учествовали су: Стево Јоксимовић, Раденко Чупић, Томица Стојановић, Небојша Вукановић, Иванка Марковић, Перица Бундало, Мирко Совиљ, Душица Шолаја, Момчило Антонић, Миладин Станић, Давор Шешић и Недељко Гламочак.

Клуб посланика СНСД поднио је два амандмана.

Закључена је расправа.

Завршну ријеч о овој тачки дневног реда поднио је Недељко Ћорић, министар саобраћаја и веза.

*У* ***дану за гласање****,*25. 11. 2021. године, посланици су приступили изјашњавању о амандманима и Приједлогу закона.

Влада је прихватила амандман 1 и амандман 2 Клуба посланика СНСД, који су постали и саставни дио закона.

***Закон о измјенама и допунама Закона о безбједности саобраћаја на путевима Републике Српске усвојен је са 66 гласова за, ниједним против и два посланика су се уздржала од гласања.***

У ***дану за гласање***, 25. 11. 2021. године, одсутни су били сљедећи посланици: Недељко Чубриловић, Крсто Јандрић, Гордана Тешановић, Милан Шврака, Дарко Бабаљ, Далибор Стевић, Жељко Бабић, Бегија Смајић, Един Рамић, Сенад Братић, Славко Глигорић и Милан Радовић.

**Наставак Деветнаесте редовне сједнице**

**Народне скупштине Републике Српске,**

**одржан 30. новембра и 1. децембра 2021. године**

Потпредсједник је отворио наставак Деветнаесте редовне сједнице и констатовао да постоји кворум, те да су одсуство са сједнице најавили народни посланици: Недељко Чубриловић, Мара Гранула, Гордана Тешановић, Гордана Видовић, Един Рамић, Сенад Братић и Будимир Балабан.

На почетку сједнице потпредсједник је обавијестио присутне да ће се радити у пословнички предвиђеном радном времену, а да ће *дан за гласање* бити у четвртак око 13 часова.

Потпредсједник је замолио присутне да поштују мјере које је препоручио Институт за јавно здравство Републике Српске.

У наставку Деветнаесте редовне сједнице разматрале су се преостале тачке усвојеног дневног реда, и то:

1. Приједлог закона о измјенама и допунама Закона о рибарству;
2. Нацрт закона о културним добрима;
3. Нацрт закона о међубанкарским накнадама код платних трансакција на основу платних картица;
4. Нацрт закона о измјенама и допунама Закона о унутрашњем платном промету;
5. Kонсолидовани извјештај о извршењу Буџета Републике Српске за период 1. 1 – 30. 6. 2021. године;
6. Извјештај Kомитета за координацију надзора финансијског сектора Републике Српске за 2020. годину;
7. Извјештај о извршењу Плана рада и Финансијског плана Фонда за заштиту животне средине и енергетску ефикасност Републике Српске за период 1. 1 – 31. 12. 2020. године;
8. Специјални извјештај Институције омбудсмана за људска права Босне и Херцеговине о ефикасности законских рјешења о професионалној рехабилитацији и запошљавању лица с инвалидитетом у Босни и Херцеговини;
9. Приједлог одлуке о распуштању Скупштине општине Билећа;
10. Избор и именовање.

**Ад – 12: Приједлог закона о измјенама и допунама Закона о рибарству**

У име предлагача уводно излагање поднио је Зоран Малетић, помоћник министра пољопривреде, шумарства и водопривреде.

У посланичкој расправи учествовали су: Обрен Марковић, Миладин Станић, Душко Ивић, Небојша Вукановић, Милан Петковић, Јелена Тривић, Томица Стојановић, Игор Жунић, Милан Тубин и Игор Црнадак.

Закључена је расправа.

Завршну ријеч о овој тачки дневног реда поднио је Зоран Малетић, помоћник министра пољопривреде, шумарства и водопривреде.

*У* ***дану за гласање****,*1. 12. 2021. године, посланици су приступили изјашњавању о Приједлогу закона.

***Закон о измјенама и допунама Закона о рибарству усвојен је са 45 гласова за, ниједним против и 12 посланика се уздржало од гласања.***

**Ад – 13: Нацрт закона о културним добрима**

У име предлагача уводно излагање поднијела је Наталија Тривић, министар просвјете и културе.

У посланичкој расправи учествовали су: Милан Шврака, Душко Ивић, Ранка Перић Ромић, Небојша Вукановић, Душица Шолаја, Игор Црнадак, Срђан Мазалица и Дане Малешевић.

Одбор за образовање, науку, културу и информисање поднио је закључак о стручној расправи.

Закључена је расправа.

Завршну ријеч о овој тачки дневног реда поднијела је Наталија Тривић, министар просвјете и културе.

*У* ***дану за гласање***, 1. 12*.* 2021. године, посланици су приступили изјашњавању о Нацрту закона и закључку.

Нацрт закона о културним добрима **усвојен је са *44 гласа за, ниједним против и 12 посланика се уздржало од гласања*.**

Закључак о стручној расправи Одбора за образовање, науку, културу и информисање ***усвојен је са 56 гласова за, ниједним против и један посланика се уздржао од гласања.***

**Ад – 14: Нацрт закона о међубанкарским накнадама код платних трансакција на основу платних картица**

У име предлагача уводно излагање поднијела је Сњежана Рудић, помоћник министра финансија.

У посланичкој расправи учествовали су: Душко Ивић, Жељка Стојичић и Небојша Вукановић.

Клуб посланика СНСД поднио је закључак о стручној расправи.

Закључена је расправа.

Завршну ријеч о овој тачки дневног реда поднијела је Сњежана Рудић, помоћник министра финансија.

*У* ***дану за гласање****,*1. 12. 2021. године, посланици су приступили изјашњавању о Нацрту закона и закључку.

Нацрт закона о међубанкарским накнадама код платних трансакција на основу платних картица **усвојен је са *45 гласова за, ниједним против и 12 посланика се уздржало од гласања*.**

Закључак о стручној расправи Клуба посланика СНСД ***усвојен је са 57 гласова за, ниједним против и ниједан посланик се није уздржао од гласања.***

**Ад – 15: Нацрт закона о измјенама и допунама Закона о унутрашњем платном промету**

У име предлагача уводно излагање поднијела је Сњежана Рудић, помоћник министра финансија.

У посланичкој расправи учествовала је Жељка Стојичић.

Клуб посланика СНСД поднио је закључак о стручној расправи.

Закључена је расправа.

Завршну ријеч о овој тачки дневног реда поднијела је Сњежана Рудић, помоћник министра финансија.

*У* ***дану за гласање****,*1. 12. 2021. године, посланици су приступили изјашњавању о Нацрту закона и закључку.

Нацрт закона о измјенама и допунама Закона о унутрашњем платном промету **усвојен је са *45 гласова за, ниједним против и 12 посланика се уздржао од гласања*.**

Закључак о стручној расправи Клуба посланика СНСД ***усвојен је са 57 гласова за, ниједним против и ниједан посланик се није уздржао од гласања.***

**Ад – 16: Kонсолидовани извјештај о извршењу Буџета Републике Српске за период 1. 1 – 30. 6. 2021. године**

У име предлагача уводно излагање поднијела је Славица Миликић, помоћник министра финансија.

У посланичкој расправи учествовали су: Јелена Тривић, Милан Радовић, Стево Јоксимовић, Томица Стојановић, Игор Жунић, Небојша Вукановић, Илија Таминџија, Давор Шешић, Срђан Мазалица, Игор Црнадак и Душица Шолаја.

Закључена је расправа.

Завршну ријеч о овој тачки дневног реда поднијела је Славица Миликић, помоћник министра финансија.

*У* ***дану за гласање****,*1. 12. 2021. године, посланици су приступили изјашњавању о закључку.

Закључак о усвајању Kонсолидованог извјештаја о извршењу Буџета Републике Српске за период 1. 1 – 30. 6. 2021. године ***усвојен је са 45 гласова за, 11 против и један посланик се уздржао од гласања.***

**Ад – 17: Извјештај Kомитета за координацију надзора финансијског сектора Републике Српске за 2020. годину**

У име предлагача, Комитета за координацију надзора финансијског сектора Републике Српске, уводно излагање поднио је Огњен Михајловић,

У посланичкој расправи учествовали су: Милан Радовић, Јелена Тривић, Небојша Вукановић и Илија Таминџија.

Закључена је расправа.

Завршну ријеч о овој тачки дневног реда поднио је Огњен Михајловић, у име Комитета за координацију надзора финансијског сектора Републике Српске.

*У* ***дану за гласање****,*1. 12. 2021. године, посланици су приступили изјашњавању о закључку.

Закључак о усвајању Извјештаја Kомитета за координацију надзора финансијског сектора Републике Српске за 2020. годину ***усвојен је са 45 гласова за, седам против и пет посланика се уздржало од гласања.***

**Ад – 18: Извјештај о извршењу Плана рада и Финансијског плана Фонда за заштиту животне средине и енергетску ефикасност Републике Српске за период 1. 1 – 31. 12. 2020. године**

У име предлагача, Фонда за заштиту животне средине и енергетску ефикасност Републике Српске, уводно излагање поднијела је Наташа Савковић.

У посланичкој расправи учествовали су Споменка Стевановић и Небојша Вукановић.

Закључена је расправа.

Завршну ријеч о овој тачки дневног реда поднијела је Наташа Савковић, у име Фонда за заштиту животне средине и енергетску ефикасност Републике Српске.

*У* ***дану за гласање****,*1. 12. 2021. године, посланици су приступили изјашњавању о закључку.

Закључак о усвајању Извјештаја о извршењу Плана рада и Финансијског плана Фонда за заштиту животне средине и енергетску ефикасност Републике Српске за период 1. 1 – 31. 12. 2020. године ***усвојен је са 44 гласа за, два против и девет посланика се уздржало од гласања.***

**Ад – 19: Специјални извјештај Институције омбудсмана за људска права Босне и Херцеговине о ефикасности законских рјешења о професионалној рехабилитацији и запошљавању лица с инвалидитетом у Босни и Херцеговини**

У име предлагача уводно излагање поднио је Љубинко Митровић, омбудсман.

У посланичкој расправи учествовали су: Соња Караџић Јовичевић, Маринко Драгишић, Недељко Гламочак, Ранка Перић Ромић, Небојша Вукановић и Мирко Совиљ.

Закључена је расправа.

Завршну ријеч о овој тачки дневног реда поднио је Љубинко Митровић, омбудсман.

*У* ***дану за гласање****,*1. 12. 2021. године, посланици су Специјални извјештај Институције омбудсмана за људска права Босне и Херцеговине о ефикасности законских рјешења о професионалној рехабилитацији и запошљавању лица с инвалидитетом у Босни и Херцеговини, примили к знању.

**Ад – 20: Приједлог одлуке о распуштању Скупштине општине Билећа**

На захтјев Владе Републике Српске ова тачка је повучена са дневног реда.

**Ад – 21: Избор и именовање**

O овој тачки дневног реда прво је Извјештај о избору омбудсмана за дјецу Републике Српске поднијела Ђука Хуремовић, генерални секретар предсједника Републике Српске.

Давор Шешић, замјеник предсједника Комисије за избор и именовање, поднио је три извјештаја о:

* разматрању захтјева за престанак функције на мјесту члана Управног одбора Агенције за банкарство Републике Српске;
* разматрању приједлога кандидата за избор вршиоца дужности замјеника директора Агенције за банкарство Републике Српске;
* разматрању захтјева за престанак функције на мјесту члана Програмског савјета ЈП „Радио-телевизије Републике Српске“.

У посланичкој расправи учествовали су Давор Шешић и Небојша Вукановић.

Закључена је расправа.

О овој тачки дневног реда није било завршне ријечи.

*У* ***дану за гласање***, 1. 12. 2021. године, потпредсједник је прво констатовао да Драгици Радовић престаје функција омбудсмана за дјецу Републике Српске са истеком мандата дана, 12. децембра 2021. године, те су посланици приступили изјашњавању о одлукама:

* Одлука о избору Наталије Петрић, омбудсмана за дјецу Републике Српске, **усвојена је са 44 *гласа за, једним против и 11 посланик се уздржао од гласања.***
* Одлука о разрјешењу Срђана Шупута са функције члана Управног одбора Агенције за банкарство Републике Српске, **усвојена је са *56 гласова за, ниједним против и ниједан посланика се није уздржао од гласања.***
* Одлука о избору Срђана Шупута за вршиоца дужности замјеника директора Агенције за банкарство Републике Српске на период од шест мјесеци, **усвојена је са *45 гласова за, два против и осам посланик се уздржало од гласања.***
* Одлука о разрјешењу Сање Диздаревић са функције члана Програмског савјета ЈП „Радио-телевизије Републике Српске“**,** **усвојена је са *55 гласова за, ниједним против и ниједан посланика се није уздржао од гласања.***

*У* ***дану за гласање, 1. 12. 2021. године***, одсутни су били сљедећи народни посланици: Недељко Чубриловић, Мара Гранула, Гордана Тешановић, Радован Вуковић, Един Рамић, Сенад Братић, Будимир Балабан, Гордана Видовић, Крсто Јандрић, Саво Вулић, Славко Глигорић, Жељко Бабић, Небојша Марић, Иванка Марковић, Томица Стојановић, Дарко Бабаљ, Бранко Бутулија, Љубиша Крунић, Јелена Тривић, Игор Црнадак, Перица Бундало, Милан Шврака, Раденко Чупић и Миленко Вићановић.

Овим је окончан рад о дневном реду Деветнаесте редовне сједнице Народне скупштине Републике Српске.

У складу са чланом 174, став 10 Пословника саставни дио овог записника је стенограм од 550 страница, тонски и видео-запис Деветнаесте редовне сједнице Народне скупштине Републике Српске.

**ГЕНЕРАЛНИ СЕКРЕТАР ПОТПРЕДСЈЕДНИК**

**НАРОДНЕ СКУПШТИНЕ НАРОДНЕ СКУПШТИНЕ**

***Небојша Згоњанин Денис Шулић***